Reisz Gábor filmje is jelölést kaphat az Európai Filmdíjra
Reisz Gábor Rossz versek címû filmje (itt írtunk róla) is bekerült az Európai Filmdíjra jelölhetõ alkotások válogatásába - derült ki az Európai Filmakadémia (EFA) közleményébõl.
Az idei válogatásban 31 ország 46 filmje szerepel, amelyeket az EFA testülete és meghívott szakértõk válogattak ki. A következõ hetekben az Európai Filmakadémia több mint 3600 tagja szavaz a filmdíj legfontosabb kategóriáinak - a legjobb európai film, rendezõ, színész, színésznõ és forgatókönyvíró - jelöltjeirõl. A jelöléseket november 9-én hirdetik ki Sevillában, a gyõztesekrõl nyolctagú zsûri dönt. A díjakat december 7-én Berlinben adják át.

 

Reisz Gábor önéletrajzi ihletésû filmjében a felnõtté válás legfontosabb kérdéseivel foglalkozik, azzal, hogy megvalósíthatók-e a vágyaink, a különbözõ gyerekkori énjeink elégedettek lennének-e azzal az emberrel, akivé váltunk.
A Rossz versek a Proton Cinema gyártásában, a Les Films du Balibari és az RTL Magyarország koprodukciójában készült a Filmalap támogatásával.
A hazai mozik a filmet decemberben mutatták be. Nemzetközi premierje az A-kategóriás tallinni fesztiválon volt, majd a torinói fesztiválon három zsûri díjazta, Monte-Carlo filmfesztiválján elnyerte a fõdíjat. A Magyar Filmakadémia tagsága négy kategóriában tüntette ki Magyar Filmdíjjal a Rossz versek-et áprilisban.
Reisz Gábor filmjének olyan vetélytársai lesznek, mint például a német Eva Trobisch All Good címû alkotása, az orosz Kantemir Balagov filmje, a Beanpole, a francia Francois Ozon alkotása, a By the Grace of God vagy a lengyel Agnieszka Holland filmje, a Mr. Jones.
Európai Filmdíj Reisz Gábor Rossz versek